पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ की तरफ से पंचकूला में एंट्री पॉइंट का सौंदर्यीकरण शुरू कर दिया गया है। हाउसिंग बोर्ड लाइट पॉइंट से पंचकूला के एंट्री गेट के पास खाली पड़ी जगह की सफाई करने के बाद हरे-भरे पौधे लगाए जा रहे हैं। मेयर कुलभूषण गोयल ने बताया कि लंबे समय से एंट्री पॉइंट गंदा पड़ा था। आने वाले लोगों पर शहर की तस्वीर एंट्री पॉइंट से दिखती हैं। इसे हरा-भरा किया जा रहा है।
यहां औषधीय पौधे लगाए जाएंगे और नीचे हरी घास लगाई जाएगी। आई लव पंचकूला का साइन बोर्ड भी यहां लगाया गया है। गोयल ने कहा कि एंट्री पॉइंट के पास जो सड़क खस्ता हालत है, उसकी री-कार्पेटिंग जल्द शुरू होगी। मेयर ने कहा कि सौंदर्यीकरण करने का मुख्य उद्देश्य यह है कि शहरवासी अपने शहर को प्यार करें और इसे साफ-सुथरा रखने में अहम भूमिका निभाएं।
शहर के सभी प्रवेश द्वारों का प्राथमिकता के आधार पर सौंदर्यीकरण किया जाएगा। उन्होंने लोगों से आग्रह किया कि वे शहर को साफ-सुथरा एवं हराभरा बनाने में सहयोग दें और अधिक से अधिक पेड़-पौधे लगाएं। निगम की ओर से करीब 70 लाख खर्च कर शहर में ग्रीनरी बढ़ाने का प्रयास किया जा रहा है।
इसके लिए 9 टेंडर अलॉट किए गए हैं। 10 लाख स्कवेयर फुट एरिया में घास लगाई जाएगी। इससे ग्रीनरी बढ़ेगी, वहीं शहर को कंक्रीट का जंगल बनने से भी रोका जा सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn